CELEX: C2004/179/13
Language: el
Date: 2004-07-10 00:00:00
Title: Υπόθεση C-207/04: Αίτηση για την έκδοση προδικαστικής αποφάσεως που υπέβαλε η Commissione Tributaria Provinciale di Novara με διάταξη της 26ης Απριλίου 2004 στην υπόθεση Vergani Paolo κατά Agenzia Entrate, Ufficio locale di Arona.

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/6
            
         Αίτηση για την έκδοση προδικαστικής αποφάσεως που υπέβαλε η Commissione Tributaria Provinciale di Novara με διάταξη της 26ης Απριλίου 2004 στην υπόθεση Vergani Paolo κατά Agenzia Entrate, Ufficio locale di Arona.
   (Υπόθεση C-207/04)
   (2004/C 179/13)
   Με διάταξη της 26ης Απριλίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 10 Μαΐου 2004, η Commissione Tributaria Provinciale di Novara, στο πλαίσιο της διαφοράς μεταξύ Vergani Paolo και Agenzia Entrate, Ufficio locale di Arona, που εκκρεμεί ενώπιόν της, ζητεί από τo Δικαστήριο των Ευρωπαϊκών Κοινοτήτων να αποφανθεί επί του εξής προδικαστικού ερωτήματος:
   
      «Συνιστά το άρθρο 17 παράγραφος 4bis, του ιταλικού προεδρικού διατάγματος 917/86 παράβαση, αντίκειται στο άρθρο 141 (πρώην άρθρο 119) της συνθήκης για την ίδρυση της Ευρωπαϊκής Ενώσεως και στην οδηγία 76/207/ΕΟΚ (1) ή, εν πάση περιπτώσει, εισάγει διαφορετική μεταχείριση μεταξύ ανδρών και γυναικών απαγορευόμενη από τις ως άνω διατάξεις, καθόσον το εν λόγω άρθρο προβλέπει ότι οι ευεργετικές διατάξεις για τη φορολόγηση της εθελουσίας εξόδου με παροχή κινήτρων καθώς και των ποσών που καταβάλλονται λόγω της λήξεως της σχέσεως εργασίας με το ήμισυ του φορολογικού συντελεστή (50 %) ισχύουν, υπό τις ίδιες συνθήκες, για μεν τις γυναίκες εργαζόμενες εφόσον αυτές έχουν υπερβεί το πεντηκοστό έτος της ηλικίας τους, για δε τους άνδρες εργαζομένους εφόσον έχουν υπερβεί το πεντηκοστό πέμπτο έτος της ηλικίας τους.»
   
   
      (1)  ΕE ειδ. έκδ. 05/002, σ. 70.